
Suomen Yleislääketieteen Säätiön Apurahat 2026 
Säästiö ilmoittaa yleislääketieteen erikoislääkärien ja yleislääketieteeseen erikoistuvien lääkärien haettavaksi henkilökohtaisia apurahoja tutkimustyön tukemiseen. 
Hakuaika päättyy 15.9.2026. 
Hakemuksessa tulee ilmoittaa hakijan yhteystiedot, koulutus ja lyhyt selvitys työurasta sekä hakijan oma julkaisuluettelo. Hakemukseen tulee sisältyä tutkimustyön aihe ja sen merkitys yleislääkärin työn kannalta, lyhyt tutkimussuunnitelma, oma osuus tutkimushankkeessa, tutkimuksen nykyvaihe, suunniteltu aikataulu sekä apurahan käyttötarkoitus. 
Arvioinnissa käytettävät osatekijät ja ohjeelliset kriteerit hakuohjeiden sivulla 2. Tarvittaessa lisätietoja antaa LT, yleislääketieteen erikoislääkäri Laura Viitanen (laura-johanna.viitanen@pshyvinvointialue.fi). 
Hakemus liitteineen tulee osoittaa Suomen yleislääketieteen säätiön hallitukselle ja lähettää sähköpostitse osoitteeseen laura-johanna.viitanen@pshyvinvointialue.fi. Hakemusten tulee olla perillä 15.9.2026.
Säätiön hallitus päättää apurahojen myöntämisestä lokakuun 2026 aikana. 


Arviointiperusteet vuodelle 2026 

Yleistä 
Hakuilmoituksessa apurahaa on ilmoitettu haettavaksi
- yleislääketieteen erikoislääkäreille ja yleislääketieteeseen erikoistuville 
- henkilökohtaisina apurahoina tutkimustyön tukemiseen. 

Apurahaa ei myönnetä, elleivät hakuohjeissa mainitut ehdot täyty. Apurahaa ei siten myönnetä esim. suuren tutkimusprojektin yleisiin kustannuksiin vaan kohteena on aina hakija. Tutkimus voi olla osa hakijan opinnäytettä tai itsenäistä tieteelliset kriteerit täyttävää yleislääkärin työn kehittämiseen tähtäävää tutkimusta. 

Hakemusta pisteytettäessä arvio perustuu hakemuksesta selvästi ilmeneviin tietoihin eikä siihen, mitä arvioitsija muualta saadun informaation perusteella tietää tai olettaa. Jos tieto ei selviä hakemuksesta, kyseisestä osatekijästä ei saa pisteitä. Hakuohjeissa ei pyydetä suosittelijoiden lausuntoja, joten tasapuolisuuden vuoksi mahdolliset suositukset jätetään arvioinnissa huomiotta, koska suosittelijoiden esteellisyyttä ei pystytä arvioimaan. 

Pisteytyksen osatekijät ja ohjeelliset kriteerit 

Kouluttautuminen tutkimukseen 
Hakijalla on tutkimukseen ohjaavaa koulutusta. Koulutus voi olla metodeihin tai tutkimusaiheeseen liittyvää. Myös osallistuminen tutkijaverkostoihin huomioidaan ansioksi. Osa-aikainen tutkijanvirassa toimiminen voidaan arvioida koulutukseksi. 

Merkitys 
Tutkimuksella on merkitystä yleislääkärin työn kannalta. Erityisen ansiokasta on 
yleislääkärin oman työn kehittämiseen tähtäävä tutkimus. 

Suunnitelma 
Hakijan tutkimussuunnitelma on realistinen. Tutkimus on toteutettavissa kuvatulla 
tavalla. Sekava, jäsentymätön tai ylimitoitettu suunnitelma vähentää pisteitä. 

Oma osuus 
Hakijan oma osuus tutkimuksessa on ilmeinen. Onko hakija kuvannut oman 
osuutensa tutkimushankkeesta? 

Eteneminen 
Tutkimus on edennyt suunnitelman mukaisesti tai on vasta ideavaiheessa. 
Pidemmälle edenneestä suunnitelmasta saa enemmän pisteitä. 

Raportointi 
Hakijan julkaisuluettelon perusteella on näyttöä hänen kyvystään raportoida tutkimuksen tuloksia. Myös esitelmät, abstraktit ja posterit tieteellisissä kokouksissa ovat näyttöjä raportointikyvystä. Nimenomaan hakijan oma osuus julkaisuissa on arvion perusteena. 

Väitöskirjatyö
Väitöskirjatyöstä saa arvioinnissa enemmän pisteitä kuin post-doc tutkimuksesta.

